Publication: Magyar Közlöny
Issue: MK-1998-81 (Year: 1998, Number: 81)
Era: 1990-2004
Section: a 146/1998. (IX. 9.) Korm. rendelethez
Paragraph Index: 99

1. A képzési cél Okleveles mezőgazdasági gépészmérnökök képzése, akik — az 1. számú melléklet 1. pontjára is tekintettel — széles körű természettudományi alapképzésre épülő műszaki, biológiai, ökonómiai, környezettechnikai ismereteken nyugvó mérnöki tudásuk alapján képesek a nemzetgazdaság egyes területei, elsősorban a mezőgazdasági és élelmiszer-feldolgozási területek műszaki irányítási feladatainak ellátására; a mezőgazdasági termelési, termékfeldolgozási, tárolási és műszaki folyamatok, műveletek tervezésére, fejlesztésére, üzemeltetésére és technikai feltételeinek biztosítására; a mezőgazdasági és termékfeldolgozó gépek, berendezések fejlesztésére, gyártására; a környezetgazdálkodás és az infrastruktúra működtetésére, fejlesztésére; a szakoktatási, szaktanácsadási, informatikai feladatok ellátására; a gépkereskedelem szervezésére.

Source: https://magyarkozlony.hu/hivatalos-lapok/83a415263c063aa70e023540d5fda3d07e18a7fa/dokumentumok/75a98b5ae125f712d5e3b3d719521cbf66bb3eeb/letoltes